title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) nr. 908/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența

text:
               REGULAMENTUL DE PUNERE ÎN APLICARE (UE) …/… AL COMISIEI

               din 12.1.2018

               de modificare a Regulamentului de punere în aplicare (UE) nr. 908/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului
                  1
               , în special articolul 9 alineatul (2), articolul 36 alineatul (6), articolul 53 alineatul (1), articolul 57 alineatul (2), articolul 104 și articolul 114,

               întrucât:

               (1)în conformitate cu articolul 7 alineatul (3) din Regulamentul de punere în aplicare (UE) nr. 908/2014 al Comisiei
                  2
               , organismul de certificare poate utiliza o metodă de eșantionare integrată atunci când efectuează testarea de fond a cheltuielilor. În urma experienței dobândite în aplicarea articolului respectiv în primii doi ani, este oportun să se clarifice ce anume se înțelege printr-o abordare de eșantionare integrată atunci când se urmăresc diferitele obiective de audit, astfel cum se menționează la articolul 9 din Regulamentul (UE) nr. 1306/2013.

               (2)Articolul 41 din Regulamentul (UE) nr. 1303/2013 al Parlamentului European și al Consiliului
                  3
                stabilește limita pentru fiecare declarație de cheltuieli a agențiilor de plăți care conține cereri de plată aferente instrumentelor financiare la nivelul maxim de 25 % din suma totală a contribuțiilor din program angajate pentru instrumentul financiar. Articolul 22 alineatul (1) litera (a) din Regulamentul de punere în aplicare (UE) nr. 908/2014 prevede că în declarația trimestrială trebuie să se precizeze suma cheltuielilor publice eligibile plătite efectiv de către agenția de plăți în fiecare trimestru, în conformitate cu alineatul 2 din articolul menționat. Sumele plătite de agenția de plăți în cadrul instrumentelor financiare ar trebui să fie declarate Comisiei cu respectarea limitei de 25 % și cu condiția ca etapa de punere în aplicare corespunzătoare să fi fost încheiată. Prima declarație adresată Comisiei în limita de 25 % este inițiată de semnarea acordului de finanțare și de plata ulterioară către instrumentul financiar. Tranșele ulterioare urmează să fie declarate Comisiei la atingerea ratei corespunzătoare a plăților, în conformitate cu articolul 41 din Regulamentul (UE) nr. 1303/2013. În cazul Fondului european agricol pentru dezvoltare rurală (denumit în continuare „FEADR”), acest lucru înseamnă că agenția de plăți poate declara numai 25 % din contribuția totală planificată per trimestru. Prin urmare, se pare că normele stabilite la articolul 22 alineatele (1) și (2) din Regulamentul de punere în aplicare (UE) nr. 908/2014 nu sunt adecvate pentru modul în care trebuie să fie gestionate instrumentele financiare de către statele membre și Comisie în conformitate cu Regulamentul (UE) nr. 1303/2013 și este necesar să fie modificate în consecință.

               (3)Pentru a reduce sarcina administrativă a statelor membre la recuperarea sumelor datorate, experiența arată că ar trebui să se stabilească un prag pentru nerecuperarea dobânzii.

               (4)Articolul 30 alineatul (2) din Regulamentul de punere în aplicare (UE) nr. 908/2014 prevede că documentele și informațiile contabile utilizate în scopul verificării conturilor trebuie transmise Comisiei atât în format tipărit, cât și în format electronic. În scopul de a reduce sarcina administrativă pentru statele membre și Comisie, a raționaliza analiza documentelor și a atenua riscul de neconcordanță a datelor utilizate, statele membre ar trebui să aibă obligația de a prezenta numai documentele electronice, cu utilizarea semnăturii electronice. Cerința respectivă ar trebui să se reflecte și în textul declarației de gestiune prevăzute în anexa I la regulamentul de punere în aplicare menționat. Pentru a evita orice întârzieri în transmiterea documentelor în cazul unor dificultăți de natură tehnică legate de punerea în aplicare a semnăturii electronice, ar trebui să fie posibil ca, în primul an de aplicare a noii cerințe, să existe posibilitatea de a depune documente semnate transmise în format electronic.

               (5)În conformitate cu articolul 31 alineatul (1) din Regulamentul de punere în aplicare (UE) nr. 908/2014, forma și conținutul informațiilor contabile menționate la articolul 30 alineatul (1) litera (c) din respectivul regulament de punere în aplicare, precum și modul în care trebuie transmise Comisiei informațiile respective sunt cele prevăzute în conformitate cu Regulamentul de punere în aplicare (UE) 2017/1758 al Comisiei
                  4
               . Experiența arată că este necesar ca forma și conținutul informațiilor contabile să fie modificate în fiecare an, cu sarcina administrativă și riscul de întârzieri aferente. Din motive de simplificare și pentru a permite stabilirea în timp util a specificațiilor tehnice aferente, este necesar, prin urmare, să se permită ca, începând cu exercițiul financiar 2019, modelele și specificațiile tehnice conexe pentru informațiile contabile să fie puse la dispoziție și actualizate de Comisie, după informarea Comitetului pentru fondurile agricole înainte de începutul fiecărui an financiar. Este, de asemenea, oportun să se stabilească cerințele generale pentru aceste specificații tehnice.

               (6)Articolul 34 alineatul (2) din Regulamentul de punere în aplicare (UE) nr. 908/2014 prevede că, în cazul în care Comisia consideră că cheltuielile nu au fost efectuate în conformitate cu normele Uniunii, aceasta comunică constatările sale statului membru în cauză, iar comunicarea respectivă trebuie să programeze o reuniune bilaterală în termen de patru luni de la expirarea termenului acordat pentru un răspuns din partea statului membru. În această perioadă sunt necesare anumite etape administrative, cum ar fi traducerea răspunsului din partea statului membru, analiza Comisiei cu privire la elementele prezentate de statul membru, pregătirea invitației la reuniunea bilaterală în limba națională a statului membru și pregătirea reuniunii. Experiența din ultimii doi ani arată că termenul de patru luni este, în majoritatea cazurilor, insuficient pentru a organiza reuniuni eficiente. Pentru a permite o mai bună pregătire a reuniunii bilaterale, termenul în care ar trebui să aibă loc o reuniune ar trebui să fie prelungit la cinci luni. Această prelungire se va aplica numai anchetelor în cazul cărora comunicarea în conformitate cu articolul 34 alineatul (2) nu a fost încă trimisă la momentul intrării în vigoare a prezentului regulament pentru a evita orice întrerupere a anchetelor în curs.

               (7)Articolul 34 alineatul (3) al treilea paragraf din Regulamentul de punere în aplicare (UE) nr. 908/2014 impune Comisiei să comunice statului membru concluziile la care a ajuns în termen de șase luni de la trimiterea procesului-verbal al reuniunii bilaterale. Termenul este precizat numai în relație cu procesul-verbal al reuniunii bilaterale, ceea ce înseamnă că a avut loc o reuniune bilaterală. Respectivul regulament de punere în aplicare nu definește în mod explicit un termen pentru transmiterea comunicării în cazul în care un stat membru a considerat că nu este necesară o reuniune bilaterală. Dispoziția respectivă ar trebui, prin urmare, clarificată în acest sens și ar trebui stabilit un punct de pornire pentru termenul de șase luni atunci când nu a fost necesară o reuniune bilaterală.

               (8)Articolul 34 alineatul (9) din Regulamentul de punere în aplicare (UE) nr. 908/2014 prevede că, în cazuri justificate, perioada menționată la alineatele (3), (4) și (5) de la articolul respectiv poate fi prelungită. Articolul 34 alineatul (2) din regulamentul de punere în aplicare menționat prevede o perioadă în care urmează să aibă loc reuniunea bilaterală și se poate întâmpla ca, în cazuri justificate corespunzător, să fie necesar să se prelungească perioada respectivă. Așadar, articolul 34 alineatul (9) din regulamentul de punere în aplicare menționat ar trebui modificat în consecință.

               (9)În temeiul articolului 111 alineatul (1) din Regulamentul (UE) nr. 1306/2013, statele membre trebuie să publice informații privind beneficiarii Fondului european de garantare agricolă (FEGA) și FEADR, inclusiv, printre altele, cuantumul plății primite pentru fiecare măsură finanțată din fondurile respective pe durata exercițiului financiar vizat, precum și natura și descrierea fiecărei măsuri. Articolul 57 din Regulamentul de punere în aplicare (UE) nr. 908/2014 precizează detaliile care trebuie publicate în legătură cu măsurile respective și face trimitere la anexa XIII la regulament menționat, care cuprinde o listă a măsurilor vizate.

               (10)Anexa XIII la Regulamentul de punere în aplicare (UE) nr. 908/2014 ar trebui să fie modificată pentru a lua în considerare faptul că ar trebui să fie incluse printre măsurile enumerate în respectiva anexă și măsurile excepționale necesare pentru a aborda situația de pe piață în conformitate cu articolul 220 alineatul (1) și cu articolul 221 alineatele (1) și (2) din Regulamentul (UE) nr. 1308/2013 al Parlamentului European și al Consiliului
                  5
               . Măsurile excepționale respective sunt considerate măsuri de sprijinire a piețelor agricole în conformitate cu articolul 4 alineatul (1) litera (a) din Regulamentul (UE) nr. 1306/2013. Prin urmare, este necesar să se modifice punctul 10 din anexa XIII la Regulamentul de punere în aplicare (UE) nr. 908/2014. În plus, ajutorul pentru sectorul viermilor de mătase menționat la punctul 3 în lista din anexa respectivă nu mai este aplicabil, având în vedere faptul că articolul 111 din Regulamentul (CE) nr. 1234/2007 al Consiliului
                  6
                a fost abrogat prin Regulamentul (UE) nr. 1308/2013 cu efect de la 1 ianuarie 2014 și că toate angajamentele financiare și plățile către beneficiari au luat sfârșit. Trimiterea la ajutoarele pentru sectorul viermilor de mătase ar trebui, așadar, eliminată din lista respectivă.

               (11)Prin urmare, Regulamentul de punere în aplicare (UE) nr. 908/2014 ar trebui modificat în consecință.

               (12)Măsurile prevăzute de prezentul regulament sunt conforme cu avizul Comitetului pentru fondurile agricole,

               ADOPTĂ PREZENTUL REGULAMENT:

               Articolul 1

               Regulamentul de punere în aplicare (UE) nr. 908/2014 se modifică după cum urmează:

               (1)la articolul 7 alineatul (3), a patra teză se înlocuiește cu următorul text:

               „În ceea ce privește testarea de fond, inclusiv metodele de eșantionare, organismele de certificare pot aplica testarea cu dublă utilizare între obiectivele de audit.”;

               (2)la articolul 22 alineatul (2) se adaugă al treilea paragraf, după cum urmează:

               „În ceea ce privește instrumentele financiare instituite în conformitate cu articolul 38 alineatul (1) litera (b) din Regulamentul (UE) nr. 1303/2013, cheltuielile se declară pentru perioadele de referință menționate la primul paragraf atunci când sunt îndeplinite condițiile pentru fiecare cerere ulterioară de plată intermediară, astfel cum este prevăzut la articolul 41 alineatul (1) din regulamentul menționat.”;

               (3)la articolul 27 alineatul (1) se adaugă următoarea teză:

               „Statele membre pot decide să nu recupereze dobânda atunci când cuantumul dobânzii nu depășește 5 EUR.”;

               (4)la articolul 30, alineatul (2) se înlocuiește cu următorul text:

               „(2)
                     Documentele și informațiile contabile menționate la alineatul (1) trebuie trimise Comisiei până cel târziu la data de 15 februarie a anului care urmează încheierii exercițiului financiar la care se referă. Documentele menționate la literele (a), (b) și (d) din alineatul menționat se trimit electronic, în conformitate cu formatul și în condițiile definite de Comisie în temeiul articolului 24.

                  Documentele respective poartă o semnătură electronică obligatorie în sensul Regulamentului (UE) nr. 910/2014 al Parlamentului European și al Consiliului*. Pentru documentele aferente exercițiului financiar 2017, Comisia poate accepta documente semnate transmise în format electronic.”

               *
                     Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE (JO L 257, 28.8.2014, p. 73).;

               (5)la articolul 31, alineatul (1) se înlocuiește cu următorul text:

               „(1)
                     Forma și conținutul informațiilor contabile menționate la articolul 30 alineatul (1) litera (c) trebuie să fie puse de Comisie la dispoziția statelor membre sub forma unor modele prin intermediul sistemelor de informații.

               Modelele și specificațiile tehnice conexe pentru informațiile contabile sunt puse la dispoziție și se actualizează de către Comisie, după informarea Comitetului pentru fondurile agricole, înainte de începerea fiecărui exercițiu financiar.

               Specificațiile tehnice includ:

               (a)
                     cerințele privind datele anuale pentru informațiile contabile individuale (tabelul X);

               (b)
                     specificațiile pentru transferul fișierelor electronice referitoare la cheltuielile FEGA și FEADR;

               (c)
                     descrierile câmpurilor de date (aide-memoire);

               (d)
                     structura codurile bugetare FEADR.”;

               (6)Articolul 34 se modifică după cum urmează:

               (a)la alineatul (2), primul paragraf se înlocuiește cu următorul text:

               „Atunci când consideră, în urma oricărei anchete, că cheltuielile nu au fost efectuate în conformitate cu normele Uniunii, Comisia comunică propriile constatări statului membru în cauză, specificând acțiunile corective necesare pentru a se asigura respectarea în viitor a normelor respective și indicând nivelul provizoriu al corecției financiare despre care consideră, în acea etapă a procedurii, că ar corespunde constatărilor sale. De asemenea, comunicarea respectivă trebuie să programeze o reuniune bilaterală în termen de cinci luni de la expirarea termenului acordat pentru un răspuns din partea statului membru. Comunicarea face trimitere la prezentul articol.”;

               (b)la alineatul (3), se adaugă paragraful al patrulea cu următorul text:

               „În cazul în care un stat membru notifică Comisiei faptul că nu este necesară o reuniune bilaterală, perioada de șase luni începe de la data primirii notificării de către Comisie.”;

               (c)alineatul (9) se înlocuiește cu următorul text:

               „(9)
                     În cazuri justificate în mod corespunzător care trebuie notificate statului membru în cauză, Comisia poate prelungi perioadele prevăzute la alineatele (2) - (5).”;

               (7)anexa I se înlocuiește cu anexa la prezentul regulament;

               (8)anexa XIII se modifică după cum urmează:

               (a)punctul 3 se elimină;

               (b)punctul 10 se înlocuiește cu următorul text:

               „(10)
                     Măsurile acordate în temeiul articolului 219 alineatul (1), al articolului 220 alineatul (1) și al articolului 221 alineatele (1) și (2) din Regulamentul (UE) nr. 1308/2013 ca măsuri de sprijinire a piețelor agricole în conformitate cu articolul 4 alineatul (1) litera (a) din Regulamentul (UE) nr. 1306/2013.”

               Articolul 2

               Prezentul Regulament intră în vigoare în a șaptea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 12.1.2018

                     Pentru Comisie

                     Preşedintele
                     Jean-Claude JUNCKER

                     (1)

                        JO L 347, 20.12.2013, p. 549.

                     (2)

                        Regulamentul de punere în aplicare (UE) nr. 908/2014 al Comisiei din 6 august 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența (JO L 255, 28.8.2014, p. 59).

                     (3)

                        Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (JO L 347, 20.12.2013, p. 320).

                     (4)

                        JO L 250, 28.9.2017, p. 1.

                     (5)

                        Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

                     (6)

                        Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (JO L 299, 16.11.2007, p. 1).

    ---documentbreak---

               RO

               ANEXĂ

               „ANEXA I
               DECLARAȚIE DE GESTIUNE
                  (Articolul 3)

               Subsemnatul, …, director al agenției de plăți …, prezint conturile agenției de plată menționate pentru exercițiul financiar 16 octombrie xx - 15 octombrie xx+1.

               Declar, pe propria răspundere și pe baza informațiilor de care dispun, inclusiv, printre altele, pe baza rezultatelor activității serviciului de audit intern, că:

                - din câte cunosc, conturile prezentate și transmise în format electronic constituie o situație veridică, completă și exactă a cheltuielilor și a încasărilor pentru exercițiul financiar menționat mai sus. În special, toate creanțele, aconturile, garanțiile și stocurile de care am cunoștință au fost înregistrate în evidența contabilă, iar toate încasările în legătură cu FEGA și FEADR au fost creditate în mod corect fondurilor corespunzătoare;

               - am înființat un sistem care oferă o asigurare rezonabilă în ceea ce privește legalitatea și regularitatea tranzacțiilor subiacente, inclusiv privind faptul că eligibilitatea cererilor și, în cazul dezvoltării rurale, procedura de acordare a ajutoarelor sunt gestionate, controlate și documentate în conformitate cu normele Uniunii;

               Cheltuielile înscrise în evidența contabilă au fost utilizate în scopul preconizat, astfel cum este definit în Regulamentul (UE) nr. 1306/2013.

               În plus, confirm că există măsuri antifraudă eficace și proporționate, în temeiul articolului 58 din Regulamentul (UE) nr. 1306/2013, care țin seama de riscurile identificate.

               Totuși, asigurarea menționată face obiectul următoarelor rezerve:

               În sfârșit, confirm că nu am cunoștință de vreo informație necomunicată, susceptibilă să prejudicieze interesele financiare ale Uniunii.

               Semnătura”


title: REGULAMENTUL DE PUNERE ÎN APLICARE (UE) …/… AL COMISIEI privind formatul și modalitățile de transmitere a statisticilor europene referitoare la prețurile la gaze naturale și energie electrică în conformitate cu Regulamentul (UE) 2016/1952 al Parlamentului European și al Consiliului

text:
               REGULAMENTUL DE PUNERE ÎN APLICARE (UE) …/… AL COMISIEI

               din 21.11.2017

               privind formatul și modalitățile de transmitere a statisticilor europene referitoare la prețurile la gaze naturale și energie electrică în conformitate cu Regulamentul (UE) 2016/1952 al Parlamentului European și al Consiliului

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) 2016/1952 al Parlamentului European și al Consiliului din 26 octombrie 2016 privind statisticile europene referitoare la prețurile la gaze naturale și energie electrică și de abrogare a Directivei 2008/92/CE
                  1
               , în special articolul 5 alineatul (2),

               întrucât:

               (1)Regulamentul (UE) 2016/1952 stabilește un cadru comun pentru producerea de statistici europene comparabile privind prețurile la gaze naturale și energie electrică practicate pentru clienții casnici și clienții noncasnici finali din Uniune.

               (2) În conformitate cu articolul 5 alineatul (2) din Regulamentul (UE) 2016/1952, statele membre ar trebui să transmită datele statistice în format electronic, respectând un format tehnic adecvat care urmează să fie stabilit de către Comisie.

               (3)Schimbul de date și metadate statistice (SDMX) oferă standarde statistice și tehnice pentru schimbul de statistici oficiale. Prin urmare, Comisia (Eurostat) ar trebui să stabilească, în strânsă cooperare cu statele membre, un format tehnic conform cu aceste standarde, în cadrul Sistemului Statistic European.

               (4)Măsurile prevăzute în prezentul regulament sunt conforme cu avizul Comitetului Sistemului Statistic European,

               ADOPTĂ PREZENTUL REGULAMENT:

               Articolul 1

               Datele privind prețurile la gaze naturale și energie electrică practicate pentru clienții casnici și clienții noncasnici finali din Uniune se pun la dispoziția Eurostat prin intermediul ghișeului unic, pentru a permite Comisiei (Eurostat) să extragă datele respective prin mijloace electronice.

               Articolul 2

               Structura utilizată pentru transmiterea datelor către Comisie (Eurostat) este stabilită în anexe.

               Articolul 3

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 21.11.2017

                     Pentru Comisie

                     Preşedintele
                     Jean-Claude JUNCKER

                     (1)

                        JO L 311, 17.11.2016, p. 1.

    ---documentbreak---

               ANEXA I

               Structura pentru transmiterea datelor statistice referitoare la prețul gazelor naturale

               Informațiile care trebuie incluse în fișierele transmise:

               Informații generale

                        Câmp

                        Observații

                        Frecvența raportării

                        Țara

                        Numele țării raportoare

                        Semestrial

                        Organizația

                        Numele organizației raportoare

                        Semestrial

                        Persoana de contact

                        Numele persoanei care raportează

                        Semestrial

                        Adresa de e-mail

                        Adresa de e-mail a persoanei care raportează

                        Semestrial

                        Anul

                        Anul de referință pentru date (2017, 2018 etc.)

                        Semestrial

                        Semestrul

                        1 sau 2

                        Semestrial

               Pentru fiecare tranșă de consum, trebuie transmise câmpurile din tabelele 1, 2 și 4.

               Tranșele pentru consumatorii casnici sunt:

               Tranșa D1 (mic): consum anual sub 20 GJ;

               Tranșa D2 (mediu): consum anual de 20 GJ sau mai mult, dar sub 200 GJ;

               Tranșa D3 (mare): consum anual de 200 GJ sau mai mult.

               Tranșele pentru consumatorii noncasnici sunt:

               Tranșa I1: consum anual sub 1 000 GJ;

               Tranșa I2: consum anual de 1 000 GJ sau mai mult, dar sub 10 000 GJ;

               Tranșa I3: consum anual de 10 000 GJ sau mai mult, dar sub 100 000 GJ;

               Tranșa I4: consum anual de 100 000 GJ sau mai mult, dar sub 1 000 000 GJ;

               Tranșa I5: consum anual de 1 000 000 GJ sau mai mult, dar sub 4 000 000 GJ;

               Tranșa I6: consum anual de 4 000 000 GJ sau mai mult.

               Datele din tabelul 3 trebuie specificate ca medii care acoperă ansamblul tranșelor de consum.

               Tabelul 1: Principalele niveluri ale prețurilor

                        Câmp

                        Observații

                        Frecvența raportării

                        Regimul de confidențialitate

                        Semestrial

                        Prețuri excluzând impozitele

                        valoare

                        statutul observației

                        Acest nivel al prețurilor include doar componenta referitoare la energie și furnizare și componenta referitoare la rețea.

                        Semestrial

                        Prețuri excluzând TVA și alte impozite recuperabile

                        valoare

                        statutul observației

                        Acest nivel al prețurilor include componenta referitoare la energie și furnizare, componenta referitoare la rețea și impozitele, comisioanele, taxele și tarifele considerate a fi nerecuperabile pentru clienții noncasnici finali. Acest nivel al prețurilor pentru clienții casnici include componenta referitoare la energie și componenta referitoare la rețea, precum și impozitele, comisioanele, taxele și tarifele, dar exclude TVA.

                        Semestrial

                        Prețuri incluzând toate impozitele și TVA (recuperabile și nerecuperabile)

                        valoare

                        statutul observației

                        Acest nivel al prețurilor include componenta referitoare la energie și furnizare, componenta referitoare la rețea, precum și toate impozitele, comisioanele, taxele și tarifele recuperabile și nerecuperabile, inclusiv TVA.

                        Semestrial

               Valorile sunt exprimate în monedă națională per gigajoule (puterea calorifică superioară).
                  Regimul de confidențialitate și statutul observației se fixează utilizând listele de coduri standard.

               Tabelul 2: Defalcarea detaliată a prețurilor pe componente și subcomponente

                        Câmp

                        Observații

                        Frecvența raportării

                        Regimul de confidențialitate

                        Prețul aferent energiei și furnizării

                        valoare

                        statutul observației

                        Această componentă include prețul gazelor naturale plătit de către furnizor sau prețul gazelor naturale la punctul de intrare în sistemul de transport, inclusiv, dacă este cazul, următoarele costuri suportate de utilizatorul final: costurile de depozitare și costurile de vânzare a gazelor naturale către clienții finali.

                        Anual

                        Prețul de rețea

                        valoare

                        statutul observației

                        Prețul de rețea include următoarele costuri suportate de utilizatorul final: tarifele de transport și de distribuție, pierderile înregistrate în cursul transportului și distribuției, costurile de rețea, costurile serviciilor post-vânzare, costurile de întreținere a sistemului și costurile aferente închirierii contoarelor și costurile de contorizare.

                        Anual

                        Taxa pe valoarea adăugată

                        valoare

                        statutul observației

                        Taxa pe valoarea adăugată, astfel cum este definită în Directiva 2006/112/CE a Consiliului
                           1
                        .

                        Anual

                        Impozite aferente surselor de energie regenerabile

                        valoare

                        statutul observației

                        Impozite, comisioane, taxe sau tarife legate de promovarea surselor de energie regenerabile, a eficienței energetice și a cogenerării energiei termice și electrice.

                        Anual

                        Impozite aferente capacităților

                        valoare

                        statutul observației

                        Impozite, comisioane, taxe sau tarife referitoare la stocurile strategice, plățile pentru capacitate și securitatea energetică; impozitele pe distribuția gazelor naturale; costurile nerecuperabile și taxele pentru finanțarea autorităților de reglementare în domeniul energiei sau a operatorilor pieței și a operatorilor de sisteme.

                        Anual

                        Taxe de mediu

                        valoare

                        statutul observației

                        Impozite, comisioane, taxe sau tarife referitoare la calitatea aerului și pentru alte obiective de mediu; impozitele pe emisiile de CO2 sau de alte gaze cu efect de seră.

                        Anual

                        Alte impozite

                        valoare

                        statutul observației

                        Toate celelalte impozite, comisioane, taxe sau tarife care nu intră sub incidența niciuneia dintre cele patru categorii anterioare: acordarea de sprijin pentru termoficare; tarifele fiscale locale sau regionale; compensările insulare; comisioanele de concesiune aferente licențelor și comisioanele de ocupare a terenurilor și a proprietăților publice sau private de către rețele sau alte dispozitive.

                        Anual

               Perioada de referință pentru toate componentele și toate subcomponentele este anuală.
                  Valorile sunt exprimate în monedă națională per gigajoule (GJ), pe baza puterii calorifice superioare (PCS).
                  Regimul de confidențialitate și statutul observației se fixează utilizând listele de coduri standard.

               Tabelul 3: Costuri de rețea

                        Câmp

                        Observații

                        Frecvența raportării

                        Regimul de confidențialitate

                        Costuri de transport

                        procent

                        statutul observației

                        Cota relativă medie a costurilor cu transportul pentru clienții casnici și cota relativă medie a costurilor cu transportul pentru clienții noncasnici finali, exprimată ca procent din totalul costurilor de rețea.

                        Anual

                        Costuri de distribuție

                        procent

                        statutul observației

                        Cota relativă medie a costurilor cu distribuția pentru clienții casnici și cota relativă medie a costurilor cu distribuția pentru clienții noncasnici finali, exprimată ca procent din totalul costurilor de rețea.

                        Anual

               Perioada de referință pentru costurile de transport și de distribuție este anuală.
                  Valorile sunt exprimate în procente.
                  Regimul de confidențialitate și statutul observației se fixează utilizând listele de coduri standard.

               Tabelul 4: Volumele de consum

                        Câmp

                        Observații

                        Frecvența raportării

                        Regimul de confidențialitate

                        Volumele de consum

                        procent

                        statutul observației

                        Ponderea relativă a gazelor naturale în fiecare tranșă de consum bazată pe volumul total la care se referă prețurile.

                        Anual

               Perioada de referință pentru volumele de consum este anuală.
                  Valorile sunt exprimate în procente.
                  Regimul de confidențialitate și statutul observației se fixează utilizând listele de coduri standard.

               ANEXA II

               Structura pentru transmiterea datelor statistice referitoare la prețul energiei electrice

               Informațiile care trebuie incluse în fișierele transmise:

               Informații generale

                        Câmp

                        Observații

                        Frecvența raportării

                        Țara

                        Numele țării raportoare

                        Semestrial

                        Organizația

                        Numele organizației raportoare

                        Semestrial

                        Persoana de contact

                        Numele persoanei care raportează

                        Semestrial

                        Adresa de e-mail

                        Adresa de e-mail a persoanei care raportează

                        Semestrial

                        Anul

                        Anul de referință pentru date (2017, 2018 etc.)

                        Semestrial

                        Semestrul

                        1 sau 2

                        Semestrial

               Pentru fiecare tranșă de consum, trebuie transmise câmpurile din tabelele 1, 2 și 4.

               Tranșele pentru consumatorii casnici sunt:

               Tranșa DA (foarte mic): consum anual sub 1 000 kWh;

               Tranșa DB (mic): consum anual de 1 000 kWh sau mai mult, dar sub 2 500 kWh;

               Tranșa DC (mediu): consum anual de 2 500 kWh sau mai mult, dar sub 5 000 kWh;

               Tranșa DD (mare): consum anual de 5 000 kWh sau mai mult, dar sub 15 000 kWh;

               Tranșa DE (foarte mare): consum anual de 15 000 kWh sau mai mult.

               Tranșele pentru consumatorii noncasnici sunt:

               Tranșa IA: consum anual sub 20 MWh;

               Tranșa IB: consum anual de 20 MWh sau mai mult, dar sub 500 MWh;

               Tranșa IC: consum anual de 500 MWh sau mai mult, dar sub 2 000 MWh;

               Tranșa ID: consum anual de 2 000 MWh sau mai mult, dar sub 20 000 MWh;

               Tranșa IE: consum anual de 20 000 MWh sau mai mult, dar sub 70 000 MWh;

               Tranșa IF: consum anual de 70 000 MWh sau mai mult, dar sub 150 000 MWh;

               Tranșa IG: consum anual de 150 000 MWh sau mai mult.

               Datele din tabelul 3 trebuie specificate ca medii care acoperă ansamblul tranșelor de consum.

               Tabelul 1: Principalele niveluri ale prețurilor

                        Câmp

                        Observații

                        Frecvența raportării

                        Regimul de confidențialitate

                        Semestrial

                        Prețuri excluzând impozitele:

                        valoare

                        statutul observației

                        Acest nivel al prețurilor include doar componenta referitoare la energie și furnizare și componenta referitoare la rețea.

                        Semestrial

                        Prețuri excluzând TVA și alte impozite recuperabile

                        valoare

                        statutul observației

                        Acest nivel al prețurilor include componenta referitoare la energie și furnizare, componenta referitoare la rețea și impozitele, comisioanele, taxele și tarifele considerate a fi nerecuperabile pentru clienții noncasnici finali. Acest nivel al prețurilor pentru clienții casnici include componenta referitoare la energie și componenta referitoare la rețea, precum și impozitele, comisioanele, taxele și tarifele, dar exclude TVA.

                        Semestrial

                        Prețuri incluzând toate impozitele și TVA (recuperabile și nerecuperabile)

                        valoare

                        statutul observației

                        Acest nivel al prețurilor include componenta referitoare la energie și furnizare, componenta referitoare la rețea, precum și toate impozitele, comisioanele, taxele și tarifele recuperabile și nerecuperabile, inclusiv TVA.

                        Semestrial

               Valorile sunt exprimate în monedă națională per kilowatt-oră.
                  Regimul de confidențialitate și statutul observației se fixează utilizând listele de coduri standard.

               Tabelul 2: Defalcarea detaliată a prețurilor pe componente și subcomponente

                        Câmp

                        Observații

                        Frecvența raportării

                        Regimul de confidențialitate

                        Prețul aferent energiei și furnizării

                        valoare

                        statutul observației

                        Această componentă a prețului total se referă la energie și furnizare, excluzând impozitele.
                           Această componentă include următoarele costuri suportate de utilizatorii finali: generare, agregare, echilibrare energetică, costuri ale energiei furnizate, servicii pentru clienți, management post-vânzare și alte costuri de furnizare.

                        Anual

                        Prețul de rețea

                        valoare

                        statutul observației

                        Această componentă a prețului total se referă la prețurile de rețea, excluzând impozitele.
                           Prețul de rețea include următoarele costuri suportate de utilizatorii finali: tarifele de transport și de distribuție, pierderile înregistrate în cursul transportului și distribuției, costurile de rețea, costurile serviciilor post-vânzare, costurile de întreținere a sistemului și costurile cu închirierea contoarelor și costurile de contorizare.

                        Anual

                        Taxa pe valoarea adăugată

                        valoare

                        statutul observației

                        Taxa pe valoarea adăugată, astfel cum este definită în Directiva 2006/112/CE.

                        Anual

                        Impozite aferente surselor de energie regenerabile

                        valoare

                        statutul observației

                        Impozite, comisioane, taxe sau tarife legate de promovarea surselor de energie regenerabile, a eficienței energetice și a cogenerării energiei termice și electrice.

                        Anual

                        Impozite aferente capacităților

                        valoare

                        statutul observației

                        Impozite, comisioane, taxe sau tarife legate de plățile pentru capacitate, securitatea energetică și suficiența producției; impozite pe restructurarea industriei cărbunelui; impozite pe distribuția energiei electrice; costurile nerecuperabile și taxele pentru finanțarea autorităților de reglementare în domeniul energiei sau operatorilor pieței și operatorilor de sisteme.

                        Anual

                        Taxe de mediu

                        valoare

                        statutul observației

                        Impozite, comisioane, taxe sau tarife referitoare la calitatea aerului și pentru alte obiective de mediu; impozitele pe emisiile de CO2 sau de alte gaze cu efect de seră.

                        Anual

                        Impozite legate de sectorul nuclear

                        valoare

                        statutul observației

                        Impozite, comisioane, taxe sau tarife legate de sectorul nuclear, inclusiv de dezafectarea instalațiilor nucleare, inspecții și comisioane pentru instalații nucleare.

                        Anual

                        Alte impozite

                        valoare

                        statutul observației

                        Toate celelalte impozite, comisioane, taxe sau tarife care nu intră sub incidența niciuneia dintre cele cinci categorii anterioare: acordarea de sprijin pentru termoficare; tarifele fiscale locale sau regionale; compensările insulare; comisioanele de concesiune aferente licențelor și comisioanele de ocupare a terenurilor și a proprietăților publice sau private de către rețele sau alte dispozitive.

                        Anual

               Perioada de referință pentru toate componentele și toate subcomponentele este anuală.
                  Valorile sunt exprimate în monedă națională per kilowatt-oră.
                  Regimul de confidențialitate și statutul observației se fixează utilizând listele de coduri standard.

               Tabelul 3: Costuri de rețea

                        Câmp

                        Observații

                        Frecvența raportării

                        Regimul de confidențialitate

                        Costuri de transport

                        procent

                        statutul observației

                        Cota relativă medie a costurilor cu transportul pentru clienții casnici și cota relativă medie a costurilor cu transportul pentru clienții noncasnici finali, exprimată ca procent din totalul costurilor de rețea.

                        Anual

                        Costuri de distribuție

                        procent

                        statutul observației

                        Cota relativă medie a costurilor cu distribuția pentru clienții casnici și cota relativă medie a costurilor cu distribuția pentru clienții noncasnici finali, exprimată ca procent din totalul costurilor de rețea.

                        Anual

               Perioada de referință pentru costurile de transport și de distribuție este anuală.
                  Valorile sunt exprimate în procente.
                  Regimul de confidențialitate și statutul observației se fixează utilizând listele de coduri standard.

               Tabelul 4: Volumele de consum

                        Câmp

                        Observații

                        Frecvența raportării

                        Regimul de confidențialitate

                        Volumele de consum

                        procent

                        statutul observației

                        Ponderea relativă a energiei electrice în fiecare tranșă de consum bazată pe volumul total la care se referă prețurile.

                        Anual

               Perioada de referință pentru volumele de consum este anuală.
                  Valorile sunt exprimate în procente.
                  Regimul de confidențialitate și statutul observației se fixează utilizând listele de coduri standard.

                     (1)

                        Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).